b'\n_START_ARTICLE_\nElizabeta \xc3\x81rp\xc3\xa1d\n_START_SECTION_\nDru\xc5\xbeina\n_START_PARAGRAPH_\nElizabeta je bila najstarej\xc5\xa1a od \xc5\xa1estih otrok \xc5\xa0tefana V. Njena mati je bila Kumanka, ki se je pokristjanila pred poroko s \xc5\xa0tefanom V. V 1250. letih so se pokristjanili tudi njeni star\xc5\xa1i, vendar so jih  nekateri \xc5\xa1e naprej imeli za pogane.\n_START_SECTION_\nPrva poroka\n_START_PARAGRAPH_\n4. maja 1288 se je poro\xc4\x8dila z  Z\xc3\xa1vi\xc5\xa1em Falkensteinskim. Ker je Z\xc3\xa1vi\xc5\xa1 po pokojni \xc5\xbeeni Kunigundi Slavonski, \xc4\x8de\xc5\xa1ki kraljici vdovi,  podedoval znatno premo\xc5\xbeenje, se je z Elizabetino poroko strinjal tudi njen brat Ladislav IV. Ogrski. Z\xc3\xa1vi\xc5\xa1 je bil tudi regent svojega pastorka Ven\xc4\x8deslava II. \xc4\x8ce\xc5\xa1kega. _NEWLINE_Po poroki se je par umaknil v Svojanov. Decembra 1288 je Elizabeta rodila prvega sina, ki se kasneje ne omenja. Z\xc3\xa1vi\xc5\xa1a je o\xc4\x8ditno zanimal samo pastorek Ven\xc4\x8deslav._NEWLINE_Veliko pra\xc5\xa1kih dvorjanov je Z\xc3\xa1vi\xc5\xa1a sovra\xc5\xbeilo. Med njimi je bila tudi Ven\xc4\x8deslavova \xc5\xbeena Judita Habsbur\xc5\xa1ka. Z\xc3\xa1vi\xc5\xa1a so kasneje aretirali in zaprli. Elizabeta s sinom se je po Z\xc3\xa1vi\xc5\xa1evi aretaciji s Svojanova preselila na dvor  svoje sestre Marije in njenega mo\xc5\xbea Karla II. Neapeljskega. Z\xc3\xa1vi\xc5\xa1o so 24. avgusta 1290 usmrtili.\n_START_SECTION_\nDruga poroka\n_START_PARAGRAPH_\nKmalu po mo\xc5\xbeevi smrti je Elizabeta postala nuna, vendar je pobegnila iz samostana. _NEWLINE_Odpotovala je v Srbijo na obisk k sestri Katarini in zapeljala njenega svaka, kralja \xc5\xa0tefana Milutina. Milutin se je lo\xc4\x8dil od prve \xc5\xbeene Helene Dukaine Angeline, ob\xc5\xa1el cerkvena pravila in se poro\xc4\x8dil z Elizabeto.  Po pravilih Srbske pravoslavne cerkve Stefan  se Milutin in Elizabeta ne bi smela poro\xc4\x8diti, ker je bila njena sestra Katarina poro\xc4\x8dena z Milutinovim bratom \xc5\xa0tefanom Dragutinom, medtem ko je Rimskokatoli\xc5\xa1ka cerkev pod pape\xc5\xbeem Inocencem III. izrecno odlo\xc4\x8dila, da tak\xc5\xa1na sorodnost ne ustvarja nadaljnje sorodnosti, zato za tak\xc5\xa1no poroko ni nobenih  kanonskih ovir._NEWLINE_Nekaj zgodovinarjev je prepri\xc4\x8danih, da je bila Elizabeta mati Milutinove h\xc4\x8derke Ane Nede._NEWLINE_Zakon ni trajal dolgo. Milutin je moral pod pritiskom cerkve zakon razdreti. Elizabeto je poslal domov na Ogrsko in se poro\xc4\x8dil z bolgarsko princeso Ano Terter._NEWLINE_Elizabeta je umrla leta 1313.'